CELEX: C2007/183/13
Language: da
Date: 2007-08-04 00:00:00
Title: Sag C-428/05: Domstolens dom (Ottende Afdeling) af 21. juni 2007 — Firma Laub GmbH & Co. Vieh & Fleisch Import-Export mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg (Tyskland)) (Eksportrestitution — forordning (EØF) nr. 3665/87 — begrebet uretmæssig udbetaling af en restitution — udbetaling af restitutionen på grundlag af en mangelfuld dokumentation — mulighed for at supplere dokumenterne i restitutionssagen under en senere sag om tilbagesøgning og efter udløbet af fristerne i forordningens artikel 47, stk. 2, og artikel 48, stk. 2, litra a))

4.8.2007   
            
            
               DA
            
            
               Den Europæiske Unions Tidende
            
            
               C 183/8
            
         Domstolens dom (Ottende Afdeling) af 21. juni 2007 — Firma Laub GmbH & Co. Vieh & Fleisch Import-Export mod Hauptzollamt Hamburg-Jonas (anmodning om præjudiciel afgørelse fra Finanzgericht Hamburg (Tyskland))
   (Sag C-428/05) (1)
   
   (Eksportrestitution - forordning (EØF) nr. 3665/87 - begrebet »uretmæssig udbetaling af en restitution« - udbetaling af restitutionen på grundlag af en mangelfuld dokumentation - mulighed for at supplere dokumenterne i restitutionssagen under en senere sag om tilbagesøgning og efter udløbet af fristerne i forordningens artikel 47, stk. 2, og artikel 48, stk. 2, litra a))
   (2007/C 183/13)
   Processprog: tysk
   Den forelæggende ret
   Finanzgericht Hamburg
   Parter i hovedsagen
   
      Sagsøger: Firma Laub GmbH & Co. Vieh & Fleisch Import-Export
   
      Sagsøgt: Hauptzollamt Hamburg-Jonas
   Sagens genstand
   Anmodning om præjudiciel afgørelse — Finanzgericht Hamburg — fortolkning af artikel 11, stk. 3, første led, første punktum, artikel 47, stk. 2, og artikel 48, stk. 2, litra a), i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (EFT L 351, s. 1), som ændret ved Kommissionens forordning (EF) nr. 495/97 af 18. marts 1997 (EFT L 77, s. 12) — begrebet »uberettiget betaling af en restitution« — tilbagesøgning af restitution ydet ved fremlæggelse af et ufuldstændigt transportdokument, mens det korrekte dokument først er blevet forelagt efter fristens udløb
   Konklusion
   En eksportrestitution kan ikke kvalificeres som »uretmæssigt udbetalt« i den forstand, hvori udtrykket er anvendt i artikel 11, stk. 3, første afsnit, første punktum, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 604/98 af 17. marts 1998, såfremt den begunstigede under en sag om tilbagesøgning af restitutionen fremlægger den dokumentation, der er nødvendig for at godtgøre sin ret hertil. Det påhviler de nationale kompetente myndigheder at fastsætte en rimelig frist, således at den begunstigede har mulighed for at fremlægge denne dokumentation.
   
      (1)  EUT C 36 af 11.2.2006.